
Parlamentul  României

Camera Deputaţilor

Comisia pentru muncă şi protecţie socială

Nr.27/241/18.06.2007
R A P O R T

asupra proiectului de Lege pentru aprobarea Ordonanţei de urgenţă a Guvernuluinr nr. 19/2007 pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale
1. În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.PL.x 390 din 14.mai 2007, cu dezbaterea pe fond în procedură de urgenţă, a proiectului de Lege pentru aprobarea Ordonanţei de urgenţă a Guvernuluinr nr. 19/2007 pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.321/19.03.2007)

· avizul favorabil al Consiliului Economic şi Social (nr.521/12.03.2007)
· avizul favorabil al Comisiei juridice, de disciplină şi imunităţi (nr.31/622/28.05.2007)
· avizul favorabil al Comisiei pentru administraţie publică, amenajarea teritoriului şi echilibru ecologic (nr.26/1666 din 22.05.2007)
· avizul favorabil al Comisiei pentru drepturile omului, culte şi problemele minorităţilor naţionale (nr.25/354/22.05.2007)

· avizul favorabil al Comisiei pentru egalitatea de şanse pentru femei şi bărbaţi (nr.37/220/05.06.2007)
Proiectul de lege are ca obiect de reglementare modificarea şi completarea Legii nr. 19/2000 privind sistemul public de pensii şi alte drepturi sociale propunând:

· abrogarea dispoziţiilor referitoare la necesitatea confirmării taloanelor de plată a pensiei şi, implicit, la suspendarea plăţii pensiei în situaţia neconfirmării, urmând ca modificările survenite în starea civilă a pensionarilor să fie preluate de la Centrul Naţional de Administrare a Bazelor de Date privind Evidenţa Persoanelor.

· ca pentru perioadele anterioare datei de 1 septembrie 1947, la determinarea punctajului mediu anual să se utilizeze salariul mediu, precum şi înlocuirea salariului minim cu salariul mediu pentru perioadele cuprinse între 1 septembrie 1947 şi 1 ianuarie 1963.

Comisia propune Plenului Camerei Deputaţilor aprobarea proiectului de lege în forma prezentată de Senat.
2. Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

3. La dezbaterile care au avut loc în şedinţa comisiei din 12.06.2007 a participat, în conformitate cu prevederile art.55 din Regulamentul Camerei Deputaţilor, republicat, d-na Georgeta Bratu – Director în cadrul Ministerului Muncii, Familiei şi Egalităţii de Şanse.
4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
5. Proiectul de lege a fost adoptat de Senat în şedinţa din 09 mai 2007.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.
PREŞEDINTE,




SECRETAR,


Gheorghe Barbu




Kerekes Károly 
Întocmit, 

Consilier Elena ANGHEL

